**Rādītāja datu lapa**

|  |  |
| --- | --- |
| **EP kategorija** | Apgādes pakalpojumi |
| **EP klase** | Savvaļas augu šķiedras un citi materiāli tiešai izmantošanai vai pārstrādei |
| **Rādītāja nosaukums** | Potenciāli iegūstamais koksnes krājas apjoms enerģētikas vajadzībām |
| **Rādītāja definīcija** | Enerģētikas vajadzībām izmantojamais koksnes krājas apjoms, ko iespējams iegūt konkrētajā teritorijā |
| **Mērvienība** | m³/ha |
| **Datu lapas autors/i:** | Zane Lībiete |

Enerģētikas vajadzībām izmantojamais koksnes krājas apjoms ir atkarīgs no kopējās krājas, koku sugas, augšanas apstākļiem un izstrādē izmantotās tehnikas.

Rādītāja vērtība nosakāma atbilstoši potenciāli iegūstamajai koksnes krājai konkrētajā teritorijā, ņemot vērā spēkā esošos saimnieciskās darbības ierobežojumus. Rādītāja izstrādē izmantoti sekojoši pamatdati un pieņēmumi:

1. Mežizstrāde tiek veikta ar harvesteru.
2. Potenciāli iegūstamais koksnes krājas īpatsvars enerģētikas vajadzībām ir 35% kopējās izstrādātās krājas (Thor et al. 20014).

Rādītāja skalas izstrādei izmantoti dati par mērķa krāju atšķirīgos meža tipos cērtama vecuma audzēs (Zālītis, 2006). Rādītāju novērtēšanai atsevišķos nogabalos izmantota nogabala kopējā krāja no mežaudžu taksācijas apraksta. Sortimenta sadalījums aprēķināts, izmantojot informāciju par sortimenta procentuālo iznākumu mežaudzēs atkarībā no valdošās koku sugas un audzes vidējā caurmēra (Lazdiņš A, nepubl.). Galvenajā cirtē iegūstamās koksnes apjomu šī rādītāja kontekstā veido zāģbaļķi un papīrmalka, bet enerģētiskās koksnes apjomu – malka un ciršanas atliekas. EP vērtība atbilstoši šiem rādītājiem tiek rēķināta mežaudzēm (meža zemju kategorija 10).

**Tabula 1. EP novērtējuma rādītāju skalas kvalifikācija**

|  |  |  |  |  |
| --- | --- | --- | --- | --- |
| **EP novērtējums** | **Enerģētiskās koksnes krāja (malka un ciršanas atliekas), m³/ha** | | | |
| **Priede** | **Egle** | **Bērzs** | **Citas sugas** |
| 0 - EP netiek sniegts | Mežaudzes, kur nav plānota nekāda saimnieciskā darbība. | | | |
| 1 - EP ļoti zema vērtība | ≤20 | ≤18 | ≤40 | ≤67 |
| 2 - EP zema vērtība | 21-30 | 19-27 | 41-60 | 68-101 |
| 3 - EP vidēja vērtība | 31-50 | 28-45 | 61-100 | 102-167 |
| 4 - EP augsta vērtība | 51-70 | 46-63 | 101-140 | 168-235 |
| 5 - EP ļoti augsta vērtība | >70 | >63 | >140 | >235 |

**Izmantotā literatūra**

* Bušs K. (1981) Meža ekoloģija un tipoloģija Zālītis P. (2006) Mežkopības priekšnosacījumi
* Thor M., Von Hofsten H., Lundström H., Lazdāns V., Lazdiņš A. 2014. Ciršanas atlieku kurināmā sagatavošana ar harvesteru izstrādātās kailcirtēs. 38 lpp.
* Lībiete un citi. 2017. Pārskats par pētījuma “Mežsaimniecības ietekme uz meža un saistīto ekosistēmu pakalpojumiem” I etapa rezultātiem, 256 lpp., <https://www.lvm.lv/images/lvm/Petijumi_un_publikacijas/Petijumi/mezsaimniecibas_ietekme_ekosistemu_pakalpojumiem/Pirm_perioda_prskats_ekosistmu_pakalpojumi_GALA.pdf>