**Rādītāja datu lapa**

|  |  |
| --- | --- |
| **EP kategorija** | Apgādes pakalpojumi |
| **EP klase** | Savvaļas augu šķiedras un citi materiāli tiešai izmantošanai vai pārstrādei |
| **Rādītāja nosaukums** | Potenciāli iegūstamais koksnes krājas apjoms, neskaitot koksni enerģētikas vajadzībām |
| **Rādītāja definīcija** | Koksnes krājas apjoms, ko iespējams iegūt konkrētajā teritorijā |
| **Mērvienība** | m³/ha |
| **Datu lapas autors/i:** | Zane Lībiete |

Koksnes krāja ir atkarīga no meža tipa, koku sugas, bonitātes, kokaudzes vecuma, kā arī iepriekš veiktās apsaimniekošanas. Nozīmīgākie ietekmējošie faktori ir koku suga un bonitāte.

Rādītāja vērtība nosakāma atbilstoši potenciāli iegūstamajai koksnes krājai konkrētajā teritorijā, ņemot vērā spēkā esošos saimnieciskās darbības ierobežojumus. Rādītāja izstrādē izmantoti sekojoši pamatdati un pieņēmumi:

1. Potenciāli iegūstamā koksnes krāja novērtēta tikai tām platībām, kurās iespējams veikt koku ciršanu.
2. Turpmākiem ekonomiskiem aprēķiniem izmantojamā informācija:
   1. iegūstamais sortiments – priedes, egles, bērza un citu koku sugu zāģbaļķi
   2. statistiskā informācija par kokmateriālu vidējām iepirkuma cenām (Centrālā statistikas pārvalde);

Rādītāja skalas izstrādei izmantoti dati par mērķa krāju atšķirīgos meža tipos cērtama vecuma audzēs (Zālītis, 2006). Rādītāju novērtēšanai atsevišķos nogabalos izmantota nogabala kopējā krāja no mežaudžu taksācijas apraksta. Sortimenta sadalījums aprēķināts, izmantojot informāciju par sortimenta procentuālo iznākumu mežaudzēs atkarībā no valdošās koku sugas un audzes vidējā caurmēra (Lazdiņš A, nepubl.). Galvenajā cirtē iegūstamās koksnes apjomu šī rādītāja kontekstā veido zāģbaļķi un papīrmalka, bet enerģētiskās koksnes apjomu – malka un ciršanas atliekas. EP vērtība atbilstoši šiem rādītājiem tiek rēķināta mežaudzēm (meža zemju kategorija 10).

**Tabula 1. EP novērtējuma rādītāju skalas kvalifikācija**

|  |  |  |  |  |
| --- | --- | --- | --- | --- |
| **EP novērtējums** | **Sortimentu krāja (izņemot enerģētisko koksni), m³/ha** | | | |
|  | **Priede** | **Egle** | **Bērzs** | **Citas sugas** |
| 0 - EP netiek sniegts |  | | | |
| 1 - EP ļoti zema vērtība | ≤80 | ≤82 | ≤60 | ≤33 |
| 2 - EP zema vērtība | 81-120 | 83-123 | 61-90 | 34-49 |
| 3 - EP vidēja vērtība | 121-200 | 124-205 | 91-150 | 50-82 |
| 4 - EP augsta vērtība | 201-280 | 206-287 | 151-210 | 83-115 |
| 5 - EP ļoti augsta vērtība | >280 | >287 | >210 | >115 |

**Izmantotā literatūra**

Lībiete un citi. 2017. Pārskats par pētījuma “Mežsaimniecības ietekme uz meža un saistīto ekosistēmu pakalpojumiem” I etapa rezultātiem, 256 lpp., <https://www.lvm.lv/images/lvm/Petijumi_un_publikacijas/Petijumi/mezsaimniecibas_ietekme_ekosistemu_pakalpojumiem/Pirm_perioda_prskats_ekosistmu_pakalpojumi_GALA.pdf>

Bušs K. (1981) Meža ekoloģija un tipoloģija

Zālītis P. (2006) Mežkopības priekšnosacījumi